**Certifikatë e shpërndarjes së mallit për artikujt dhe teknologjitë me përdorim të dyfishtë**

Personi fizik/ juridik publik ose privat i cili kërkon të pajiset me certifikatë, duhet të paraqesë dokumentacionin si më poshtë:

1. Kërkesa për Certifikatë e plotësuar sipas formularit tip, në bazë të udhëzimeve të përcaktuara në këtë formular, firmosur nga përfaqësuesi ligjor i subjektit (kopje e pasaportës/ID).
2. Deklaratë personale e përdoruesit të fundit mbi përdorimin dhe përdoruesin e fundit
3. Deklarata doganore mbi importimin e mallit.
4. Kopje të noterizuara të kontratës apo urdhër porosisë,
5. Kopje të faturës së mallit, (proforma invoice), të nënshkruar nga një përfaqësues i shoqërisë.
6. Dokumente që japin të dhëna për përshkrimin e mallit, kushtet e shpërndarjes, sasinë e mallit, vlerën e mallit, vendin e origjinës së mallit.
7. Dokumente që japin të dhëna për firmën partnere/ndërmjetës (nëse ka) mbi adresën, përfaqësuesin ligjor, si dhe dokumente që vërtetojnë të drejtën e këtyre subjekteve për të kryer transferime ndërkombëtare të mallrave me përdorim të dyfishtë.
8. Dokumente të tjera të vlefshme që do të konsiderohen si të tilla nga AKSHE.
9. Mandat-pagesën e tarifës përkatëse, caktuar me Vendimin e Këshillit të Ministrave nr. 341 datë 8.4.2009 ”Për përcaktimin e tarifave për lëshimin e dokumenteve ligjorë nga Autoriteti i Kontrollit Shtetëror të Eksporteve, subjekteve të përfshira në transferimet ndërkombëtare të mallrave ushtarake dhe mallrave e teknologjive me përdorim të dyfishtë”,
* Subjekti i huaj duhet të vërtetojë se ai i plotëson të gjitha kërkesat e renditura më sipër. Nëse dokumentet e sipërpërmendur nuk lëshohen në shtetin e tyre të origjinës, atëherë duhet të sjellë dokumente analoge ose të formulojë një deklaratë me shkrim.
* Dokumentet zyrtare në gjuhë të huaj duhet të shoqërohen me një përkthim të noterizuar në gjuhën shqipe.
* Dokumentacioni ligjor i subjekteve duhet të jetë lëshuar brenda tre muajve të fundit, nga data e aplikimit.
* Dokumentacioni ligjor i cili është brenda vlefshmërisë do të merret në konsideratë edhe në aplikime të mëvonshme

Për sa më sipër i gjithë dokumentacioni duhet të jetë origjinal, ose fotokopje e noterizuar.

Për çdo informacion mund të kontaktoni ne adresën www.akshe.gov.al.